KONTROVERSIELL: Nord-Koreas leder Kim Jong-un. Foto: DAMIR SAGOLJ / Reuters

Det bekrefter familien overfor NRK.

Andersen har allerede vært i Nord-Korea i to uker, og han har knyttet seg til Nord-Korea for ett år.

Ifølge familien ønsket Nord-Korea en tysk trener, og valget falt på Andersen, som ble tysk statsborger i 1993.

Ga seg i Østerrike

NRK har vært i kontakt med flere kilder som har observert eller møtt Andersen i hovedstaden Pyongyang den siste tiden, men NRK har ikke oppnådd kontakt med nordmannen tross gjentatte forsøk.

Jørn Andersen Foto: Hvaal, Morten / SCANPIX Ekspandér faktaboks Født 3. februar 1963

Landslagstrener for Nord-Korea.

Tidl. klubber som trener: Austria Salzburg, FC Locarno, Oberhausen, Monchengladbach (assistent), Skoda Xanthi, Offenbach, Mainz, Larissa, Karlsruher.

Spilte i sin tid for blant annet Fredrikstad, Vålerenga, Nurnberg, Eintracht Frankfurt, Fortuna Dusseldorf og Hamburg.

27 landskamper for Norge (fem mål).

Den østerrikske lokalavisen Salzburger Nachrichten omtaler også Andersens nye jobb, og avisen siterer en anonym kilde med tilknytning til nordkoreansk fotball.

Jørn Andersen trente senest Austria Salzburg fram til desember i fjor, og han har vært linket til tyske klubber som Union Berlin og FSV Frankfurt på nivå to.

Nord-Korea har deltatt i to VM-sluttspill, i 1966 og senest i 2010. De er rangert som nummer 112 av FIFA og nummer 15 i Asia.

Artikkelen fortsetter.

SE VIDEO: Jørn Andersen ble den første utenlandske toppscoreren i Bundesliga. Du trenger javascript for å se video. SE VIDEO: Jørn Andersen ble den første utenlandske toppscoreren i Bundesliga.

Lukket nasjon

Nord-Korea er et diktatur og styres av presidenten Kim Jong-un. Tirsdag markerte nasjonen at lederen nå også kan tituleres partiformann som leder av kommunistpartiet.

«Nord-Korea er en sosialistisk republikk hvor staten kontrollerer alle deler ved samfunnet. Reise til landet skjer gjennom organiserte turer, og man bør være oppmerksom på at det medisinske helsetilbudet ikke er etter vestlig standard», skriver Utenriksdepartementet.

Landet blir ofte omtalt som «verdens mest lukkede nasjon».

Presidenten Kim Jong-un har for øvrig et uttalt ønske om å gjøre Nord-Korea til en stormakt innen idrett.